VENDIM

Nr. 275, datë 31.10.2025

MBI DHËNIEN E AUTORIZIMIT NGA ERE PËR VENDOSJEN E KUOTAVE TË SHOQËRISË “AGE ERZEN” SHPK SI MJET PËR GARANTIMIN E DETYRIMIT NDAJ “BANKA OTP ALBANIA” SHA

Në mbështetje të nenit 16, të ligjit nr. 43/2015, “Për sektorin e energjisë elektrike”, të ndryshuar; të neneve 9, pika 8, dhe 10, të “Rregullores për procedurat dhe afatet për dhënien e autorizimit nga ERE për ndryshimin e statusit ligjor të të licencuarit, ndryshimin e ortakut/aksionarit që kontrollon interesat e të licencuarit dhe vendosjen e kuotave/aksioneve të ortakut/aksionerit që kontrollon interesat e të licencuarit si mjete për garantimin e përmbushjes së detyrimit/eve ndaj të tretëve”, miratuar me vendimin e Bordit të Entit Rregullator të Energjisë (ERE) nr. 235, datë 26.11.2021; si dhe të nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 31.10.2025, mbasi shqyrtoi relacionin me nr. 2430/11 prot., datë 27.10.2025, të Drejtorisë së Licencimit dhe Autorizimeve, “Mbi kërkesën e shoqërisë ‘Age Erzen’ sh.p.k. për dhënien e autorizimit nga ERE për vendosjen e kuotave të saj, si mjet për garantimin e përmbushjes së detyrimit ndaj të tretëve”,

konstatoi se:

Për qëllime të shqyrtimit të kërkesës për dhënien e autorizimit për shoqërinë “Age Erzen” sh.p.k., është ndjekur procedura dhe është analizuar dokumentacioni si vijon: 

1. Kërkesa për marrjen e autorizimit
- Shoqëria me shkresën nr. 2430 prot., datë 9.9.2025, ka paraqitur kërkesë për marrjen e miratimit për barrësimin e kuotave, në lidhje me garantimin e përmbushjes së detyrimit ndaj “Banka OTP Albania” sh.a.

2. Shqyrtimi i kërkesës dhe kërkesa për dokumentacion plotësues
- Shoqëria “Age Erzen” sh.p.k. është licencuar me vendimin e Bordit të ERE-s nr. 154, datë 31.7.2024, në veprimtarinë e prodhimit të energjisë elektrike nga HEC “Hekali”, me kapacitet të instaluar 1940 kw.

- ERE me shkresën nr. 2430/1 prot., datë 10.9.2025, i ka bërë me dije shoqërisë se duhet të depozitojë sa kërkuar, referuar nenit 8, të rregullores nr. 235/2021 në fuqi, kurse me shkresat nr. 2430/4 prot., datë 3.10.2025 dhe email-in e datës 16.10.2025, protokolluar në ERE me nr. 2430/7 port., datë 16.10.2025, i ka bërë me dije dokumentacionin e pa plotësuar/plotësuar pjesërisht për këtë aplikim.
3. Dorëzimi i dokumentacionit plotësues 

- Me shkresën nr. 2430/2 prot., datë 22.9.2025, ka përcjellë informacion/dokumentacion plotësues, ndërsa me shkresat nr. 2430/5 prot., datë 8.10.2025, nr. 2430/8 prot., datë 17.10.2025 dhe nr. 2430/9 prot., datë 24.10.2025, shoqëria ka përcjellë të plotë dokumentacionin e kërkuar.

4. Përfundime dhe kërkesa të tjera për dhënien e autorizimit
- Nga analiza përfundimtare e dokumentacionit të përcjellë nga shoqëria “Age Erzen” sh.p.k., rezulton se është dorëzuar dokumentacioni në përputhje me kërkesat e parashikuara në nenet 5, 6, 7 dhe 8, të “Rregullores për procedurat dhe afatet për dhënien e autorizimit nga ERE për ndryshimin e statusit ligjor të të licencuarit, ndryshimin e ortakut/aksionarit që kontrollon interesat e të licencuarit dhe vendosjen e kuotave/aksioneve të ortakut/aksionerit që kontrollon interesat e të licencuarit si mjete për garantimin e përmbushjes së detyrimit/eve ndaj të tretëve”, miratuar me vendimin e Bordit të ERE-s nr. 235, datë 26.11.2022, si vijon:

- Neni 5, pika 2 – kërkesa dhe dokumentet shoqëruese janë nënshkruar nga administratori i shoqërisë, në përputhje me kërkesat e rregullores.

Plotësimi i kërkesave të nenit 5:
- Neni 5, pika 4 – dokumentacioni është paraqitur në gjuhën shqipe, në format origjinal ose të noterizuar dhe i shoqëruar me kopje elektronike;
- Neni 5, pika 5 – shoqëria nuk ka paraqitur asnjë kërkesë që dokumentacioni të mos jetë i hapur për publikim, ndaj konsiderohet se nuk e kërkon këtë kufizim.

5. Plotësimi i kërkesës sipas nenit 8:

- Pika 1 – janë paraqitur të gjitha të dhënat e kërkuara mbi shoqërinë, përfaqësuesin e autorizuar, arsyet për vendosjen e barrës siguruese, përshkrimi i detyrimeve dhe deklarata mbi statusin e kuotave;
- Pika 2 – janë dorëzuar të gjitha dokumentet përkatëse, përfshirë ekstraktin historik të regjistrit tregtar, vendimet e organeve drejtuese, marrëveshjen përkatëse dhe dokumentacionin tjetër shtetëror si më poshtë vijon: 

- Germa “a” – ekstrakti historik i regjistrit tregtar;
- Germa “b” – vendimi i organeve drejtuese: ka depozituar vendimin e Asamblesë së Ortakut të vetëm të shoqërisë “Age Erzen” sh.p.k., datë 6.10.2025 dhe datë 22.10.2025, nëpërmjet të cilëve shprehet dakordësia mbi vendosjen e kuotave të kësaj shoqërie, si garanci për shlyerjen e detyrimit ndaj “Banka OTP Albania” sh.a.

- Germa “c” – marrëveshjen përkatëse: 

- “Kontratë kredie (kontratë kredi bankare)” nr. 7825 rep., nr. 3593 kol., datë 9.9.2024 dhe “Kontratë kredie (kontratë kredi bankare)” nr. 1036 rep., nr. 435 kol., datë 23.10.2025, nënshkruar midis palëve, e cila do të përdoret nga kredimarrësi për financimin e projektit për makineri dhe pajisje dhe për investime në asete fikse.

- “Marrëveshjen e barrës siguruese kuota/aksione” nr. 7827 rep., nr. 3595 kol., datë 9.9.2024 dhe “Marrëveshjen e barrës siguruese kuota/aksione” nr. 1040 rep., nr. 439 kol., datë 23.10.2025, të nënshkruara midis palëve ku është rënë dakord të barrësohen 100% të kuotave, me qëllim për të garantuar përmbushjen e detyrimeve të garantuara të përcaktuara në kontratat e kredisë më sipër cituar. 

- Pika 3 – shoqëria ka shlyer të gjitha detyrimet financiare ndaj ERE-s.

6. Kushtet e vendosura për dhënien e autorizimit
- Dhënia e autorizimit nga ERE për vendosjen e kuotave të shoqërisë “Age Erzen” sh.p.k., si mjet për garantimin e detyrimit ndaj të tretëve, nuk e përjashton këtë të fundit nga detyrimi për të marrë autorizimet ose miratimet e nevojshme nga organet e tjera kompetente apo nga palët e treta përkatëse, në rast se kjo kërkohet nga kuadri ligjor ose nga marrëveshjet kontraktuale në fuqi.
Vendosja e këtij kushti bëhet për të garantuar se autorizimi i dhënë nga ERE mbetet i kufizuar vetëm në kuadër të ushtrimit të funksioneve të saj rregullatore, pa ndërhyrë apo anashkaluar detyrimet ligjore ose kontraktuale që mund të ketë shoqëria ndaj autoriteteve të tjera ose palëve të përfshira në marrëdhënie financiare apo tregtare. Në këtë rast, duke qenë se marrëveshja është nënshkruar me bankë vendase, është përgjegjësi e shoqërisë të respektojë çdo detyrim tjetër jashtë kompetencës së ERE-s që mund të rrjedhë nga këto marrëveshje.
- Në referencë të nenit 9, pika 8, të “Rregullores për procedurat dhe afatet për vendosjen e kuotave/aksioneve të ortakut/aksionarit që kontrollon interesat e të licencuarit si mjete për garantimin e përmbushjes së detyrimit ndaj të tretëve”, miratuar me vendimin nr. 235, datë 26.11.2021, shoqëria duhet të depozitojë në ERE ekstraktin historik të regjistrit tregtar të QKB-së ku të reflektohet ndryshimi/transferimi në lidhje me marrëveshjen siguruese nr. 1040 rep., nr. 439 kol., datë 23.10.2025, pasi sa konstatuar rezulton se shoqëria ka pasqyruar vetëm marrëveshjen siguruese me nr. 7827 rep., nr. 3595 kol., datë 9.9.2024. 

- Shoqëria detyrohet të njoftojë ERE-n në rast të heqjes së barrës siguruese ose të ekzekutimit të saj të detyrueshëm.

Për gjithë sa më sipër, Bordi i ERE-s

VENDOSI:

1. Dhënien e autorizimit të ERE-s për vendosjen e kuotave të shoqërisë “Age Erzen” sh.p.k. si mjet për garantimin e përmbushjes së detyrimit ndaj “Banka OTP Albania” sh.a. (sipas kontratave të kredisë nr. 7825 rep., nr. 3593 kol., datë 9.9.2024; nr. 1036 rep., nr. 435 kol., datë 23.10.2025, si dhe marrëveshjeve siguruese me nr. 7827 rep., nr. 3595 kol., datë 9.9.2024; nr. 1040 rep., nr. 439 kol., datë 23.10.2025).

2. Dhënia e Autorizimit nga ERE sipas përcaktimeve të pikës 1 të këtij vendimi nuk e çliron shoqërinë “Age Erzen” sh.p.k. nga detyrimi për të marrë autorizimin/miratimin e organeve të tjera apo palëve të treta për këtë ndryshim, në rast se kjo kërkohet nga këto organe.

3. Shoqëria “Age Erzen” sh.p.k. të njoftojë ERE-n për heqjen e barrës siguruese mbi kuotat ose në rast të ndodhjes së një ekzekutimi të detyrueshëm.

4. Ky vendim është objekt rishikimi nga ERE në zbatim të pikës 3, si dhe në rast se nga MIE depozitohet një qëndrim ndryshe në lidhje me kërkesën e bërë nga shoqëria lidhur me detyrimet që i burojnë shoqërisë nga kontrata e nënshkruar me MIE-n datë 3.12.2020, apo çdo akt tjetër i ndryshuar që i ka shërbyer kësaj vendimmarrjeje.

5. Drejtoria e Licencimit dhe Autorizimeve të njoftojë shoqërinë “Age Erzen” sh.p.k. për vendimin e Bordit të ERE-s.

Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.

Ky vendim botohet në Fletoren Zyrtare.

KRYETAR

Petrit Ahmeti

